You are here: Home » Content » 'n Gesonde spyskaart
GESONDHEID EN SIEKTES Module 2
'n Gesonde spyskaartAKTIWITEIT: OM 'N GESONDE SPYSKAART OP TE STEL.[LU 1.1]'n Ryk, gesondheidsbewuste sakeman het vir jou en jou spanmaats genooi om die kinderspyskaart vir 'n nuwe baie "cool" groen (dit beteken 'omgewingsvriendelike') restaurant te beplan. Wat sal julle keuse vir die spyskaart wees en hoekom? Dink ook aan nagereg en drinkgoed wat op die spyskaart kan wees. As daar genoeg tyd is, kan julle gerus so 'n spyskaart ontwerp en illustreer. Moenie die pryse vergeet nie. Dink sommer ook 'n interessante naam uit vir die restaurant.
MemorandumModule 1 - 7 berei die leerder voor om 'n verantwoordelike verbruiker te wees en gesonde keuses tov sy eie dieet te maak. Hy word ook toenemend op gesondheidsrisiko's in sy omgewing en sy verantwoordelikheid met betrekking tot die behoud van gebalanseerde ekosisteme gewys. Waar daar in Graad 4 slegs vlugtig na sekere regte van die kind verwys is, kry die Graad 5-leerders die geleentheid om op hul regte en pligte as landburgers te fokus. Die sensitiewe saak van kindermishandeling word hier aangeroer. Opvoeders moet hulle verantwoordelikheid as konsultant , vertroueling en raadgewer in hierdie verband besef. Dit is hier waar ernstige probleme geïdentifiseer en voorkom kan word. Dit is noodsaaklik dat opvoeders weet wat die korrekte prosedure is as hulle met gevalle van kindermishandeling te doen sou kry. Tydens besprekings oor aansteeklike siektes kan opvoeders ook 'n groot rol speel in die voorkoming van lewensbedreigende siektes soos TB, cholera en vigs deur hierdie onderwerpe met die nodige erns te benader.
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Jun 20, 2009 10:31 am -0500. Add to a lens